**Приложение № 5 към чл. 4, ал. 1** от Наредбата за условията и реда за извършване на оценка на въздействието върху околната среда

**ДО**

**ИНЖ. ВЕСЕЛА КИРИЛОВА**

**ДИРЕКТОР НА РИОСВ - ВАРНА**

**гр. Варна, 9010;**

**ул. "Ян Палах" №4**

**тел. 052/ 678 848**

**У В Е Д О М Л Е Н И Е**

за инвестиционно предложение

**ЕЛЕКТРОЕНЕРГИЕН СИСТЕМЕН ОПЕРАТОР ЕАД**, ЕИК 175201304

Пълен пощенски адрес: гр. София 1618, бул. „Цар Борис III” № 201

Телефон, факс и ел. поща (е-mail): тел: 02/9696802, факс: (02) 9626189, е-mail: eso@eso.bg

Изпълнителен директор на фирмата възложител: инж. Ангелин Цачев

Лице за контакти: Гергана Костова, тел. 02/9691197, e-mail: gergana.kostova@eso.bg

**УВАЖАЕМА Г-ЖО КИРИЛОВА,**

Уведомяваме Ви, че **„ЕЛЕКТРОЕНЕРГИЕН СИСТЕМЕН ОПЕРАТОР” ЕАД**

има следното инвестиционно предложение:

**„Реконструкция на ВЛ 110 kV „Галатея“ от п/ст „Лазур“ до п/ст „Старо Оряхово“.**

**Характеристика на инвестиционното предложение:**

**1.Резюме на предложението.**

**(посочва се характерът на инвестиционното предложение, в т.ч. дали е за ново инвестиционно предложение, и/или за разширение или изменение на производствената дейност съгласно приложение № 1 или приложение № 2 към Закона за опазване на околната среда (ЗООС)**

Инвестиционното предложение предвижда реконструкция на линейно съоръжение на техническата инфраструктура за пренос на електроенергия в следния обхват:

Ще се извърши реконструкция на съществуващата въздушна електропроводна линия ВЛ 110 kV „Галатея“ от п/ст "Лазур" до п/ст "Старо Оряхово" за две тройки проводници тип АСО-400 и едно мълниезащитно въже тип OPGW, окачени на стомано-решетъчни стълбове болтова конструкция с антикорозионна защита „горещо поцинковане”.

Проектът за реконструкцията на ВЛ 110 kV „Галатея“ от п/ст „Лазур" до п/ст „Старо Оряхово" ще се изпълни в съответствие с действащата нормативна уредба.

Подмяната на стълбовете ще се осъществи в рамките на съществуващия сервитут – т.е. не се предвижда промяна на същия.

Основание за изместването на стълбовете на фаза „Работен проект“ са последните изменения на Закон за енергетиката (ЗЕ), редакция бр. 83 от 9.10.2018 г., и неговите разпоредби във връзка с чл. 182, ал.2 от ЗУТ:

„Строеж в чужд поземлен имот имат право да извършват лицата , в полза на които е учреден сервитут по чл. 64 и § 26 от преходните и заключителните разпоредби на Закона за енергетиката. На същите се издава разрешение за строеж по чл. 148.”

За заварените енергийни обекти, съществуващи към м. юли 1999г., сервитутите възникват с влизане в сила на закона /чл.60, ал.2, т.2 ЗЕЕЕ/;

Съгласно § 26, ал.1 ПЗР ЗЕ възникналите по силата на отменения ЗЕЕЕ сервитутни права в полза на енергийните предприятия за съществуващи към влизането в сила на този закон енергийни обекти запазват действието си;

Съгласно НАРЕДБА № 16 от 9.06.2004 г. за сервитутите на енергийните обекти Чл. 5. (2) (Нова – ДВ, бр. 12 от 2014 г.) Не се изисква разработване на подробен устройствен план, когато титуляр на сервитут изгражда нови проводи, ако техният сервитут попада изцяло в сервитута на съществуващ енергиен обект.

Предвиденият за реконструкция участък от п/ст „Лазур“ до п/ст„ Старо Оряхово" е с дължина **28,4** км. Ще бъдат монтирани и изправени общо **103 бр.** стълбове.

**2. Описание на основните процеси, капацитет, обща използвана площ; необходимост от други свързани с основния предмет спомагателни или поддържащи дейности, в т.ч. ползване на съществуваща или необходимост от изграждане на нова техническа инфраструктура (пътища/улици, газопровод, електропроводи и др.); предвидени изкопни работи, предполагаема дълбочина на изкопите, ползване на взрив:**

ВЛ 110kV „Галатея“ осъществява връзка между п/ст „Лазур“ и п/ст „Старо Оряхово“ и е въведена в експлоатация през 1975г.

Реконструкцията ще се изпълни **по съществуващото трасе** на ВЛ 110kV „Галатея“, съгласно приложената към проекта ситуация в мащаб 1:25 000 – чертеж № 571D-02-001-R00.

Новите стълбове, използвани за изграждане на електропровод 110 kV са проектирани за фазови проводници 1x3АСО-400, болтова конструкция с предвидена антикорозионна защита чрез горещо поцинковане съгласно [БДС EN ISO 1461:2009](http://www.bds-bg.org/bg/standard/?natstandard_document_id=56569) или еквивалент. Инвестиционният проект, фаза Работен проект е изготвен, като всички съществуващи стълбове се подменят с нови, без промяна на местата им.

Изключение правят следните стълбове, които се преместват в рамките на същия имот, в който се намират:

* ст. №1 ще се ориентира като краен за линията, съгласно надлъжния профил;
* ст. №103 ще се ориентира като краен за линията и завъртян на 90⁰ (с конзолите към ст.№102);
* на стълбове с номера №№ 1, 4, 10, 69, 89, 100 и 103 да бъдат монтирани единични носителни вериги за мостове в комплект с устройства за защита от птици на конзолата от външната страна на ъгъла;
* на стълбове с номера №№ 19, 77 и 92 да бъдат монтирани единични носителни вериги за мостове в комплект с устройства за защита от птици на двете конзоли от външната страна на ъгъла;
* на ст. номер № 63 ще бъдат монтирани по две единични носителни вериги за мостове в комплект с устройства за защита от птици на двете конзоли от външната страна на ъгъла;
* ст. № 9 същ. ще бъде демонтиран и няма да има монтиран нов;
* ст. № 17 същ. ще бъде демонтиран и няма да има монтиран нов;
* ст. № 27 същ. ще бъде демонтиран и няма да има монтиран нов;

Новите стълбовете да бъдат ситуирани на местата на старите, с изключение на следните:

* ст.№ 12-нов се измества с 50 м назад към ст.№ 11-нов;
* ст.№ 16-нов се измества с 126 м напред към ст.№ 17-нов;
* ст.№ 28-нов се измества с 20 м напред към ст.№ 29-нов;
* ст.№ 61-нов се измества с 6 м н назад към ст.№ 60-нов;
* ст.№ 62-нов се измества с 41 м напред към ст.№ 63-нов;
* В участъка от стълб № 64 до № 67 е направена оптимизация при което стълбовете са разместени и е спестен един стълб.
* ст.№ 88-нов се измества с 10 м напред към ст.№ 89-нов

Стълбовете ще бъдат изпълнени с типови монолитни фундаменти за плоско фундиране категоризирани на здрава почва и за 100%ВП. Изкопите ще се извършват механизирано и ще бъдат дооформяни на ръка, по посочени в проекта кофражни размери, като за всеки стълб ще има по четири изкопа. Размерите на изкопите са различни за всеки тип стълб и зависят също от вида на почвата. Хоризонталните им размери (ширина и дължина) са от 1,90 до 4,40 м, а дълбочината им е 2.90 м до 4,00 м.

Реконструкцията на ВЛ 110kV „Галатея” ще се изпълни с нови стомано-алуминиеви проводници марка АСО-400 с електромеханични характеристики, съгласно БДС-1133-89.

Ще се монтират два вида мълниезащитни въжета с вградени оптични влакна

за A20SA66-5,6 kA – F instаlation max = 24.0 kN

за A20SA64/30-8,9 kA – F instаlation max = 18 kN

с електромеханични характеристики, съгласно БДС EN 12384-10:2003+A1 .

Изолацията на ВЛ ще се изпълни с единични носителни и опъвателни изолаторни вериги с полимерни изолатори и арматура за разрушаваща сила 120kN.

Дейностите по реконструкцията ще се изпълняват поетапно, в следната последователност:

* Демонтиране на съществуващите проводници;
* Демонтиране на съществуващите носителни и опъвателни изолаторни вериги;
* Демонтиране на съществуващото мълниезащитно въже;
* Демонтиране на съществуващите носителни и опъвателни окачвания за м.з.въже;
* Демонтиране на съществуващите стълбове и изваждане на съществуващите им фундаменти;
* Пикетаж на трасето и отбелязване на централните точки на новите стълбове;
* Кариране на основите на новите стълбове;
* Направа на изкопите за фундаментите и изпълнение на кофражните работи;
* Фундиране на основите на всички нови стълбове;
* Извършване на обратна засипка с трамбоване;
* Монтиране на новите стълбове на терена и тяхното изправяне;
* Монтиране на изолаторните вериги и окачванията за м.з. въже;
* Изтегляне и регулиране на фазовите проводници и м.з.въже;
* Монтаж на мостовите съединения на всички опъвателни стълбове;
* Поставяне се ОЖ табели, номериране и датиране на всички стълбове;
* Обход и оглед на линията и необходимите измервания;

Разделянето на етапи до известна степен е условно, предвид някои технологични застъпвания. Стълбовете и елементите към тях се демонтират с автокран и автовишка.

Фундаментите се разриват с автобагер и ръчно, и се изваждат с автокран. **Няма да бъдат извършени взривни дейности.**

Демонтираните проводници, м.з. въже, стълбове и арматура ще се предадат в склад на ЕСО ЕАД в МЕР Варна.

Всички останали материали и отпадъци след приключване на СМР ще се извозят на подходящо депо **посочено от общината**.

При строителството и експлоатацията на ВЛ не се нарушава биологичното разнообразие в района.

За опазване на биологичното разнообразие, в точките на окачване на носещите изолаторни вериги на конзолите на носителните стълбове, са предвидени типови устройства против кацане на птици. Тяхното предназначение е да не позволяват кацането и гнезденето на птици над носителните вериги.

Температурата на загряване на проводника не превишава пределно допустимите такива, опасни при кацане на птици.

При изпълнението на СМР, ще се спазят следните изисквания:

- не се допуска фундиране върху хумусен слой или върху слой от обемно непостоянна почва;

- наклоните на фундамента да се оформят по време на бетонирането;

- повърхността на фундаментите над терена и на дълбочина 0,5 м под терена (докато бетона е влажен) да се обмажe с лепило на циментова основа за външна употреба;

- обратните насипи около фундаментите да се трамбоват на пластове по 20см при оптимална влажност до достигане на γз н =1,7g/сm3, след което да се оформят площадки около стълбовете, като се създадат наклони навън. На стълбовете в наклонен терен да се направят канавки за отвеждане на повърхностните води.

За целите на реконструкцията ще се използват **съществуващите общински пътища**. Няма да се изгражда нова инфраструктура. Съществуващата инфраструктура ще бъде пресичана, без да се извършват преустройства (проводниците ще преминават над съществуващите съоръжения).

Трасето на ВЛ 110 kV „Галатея“ пресича следните съоръжения:

| **Междустълбие** | **ПРЕСИЧАНО СЪОРЪЖЕНИЕ** |
| --- | --- |
| **Стълб №№** |  |
| 1-2 | Асфалтов път III-9004 Варна-Белослав |
| 3-4 | АМ Черно Море |
| 3-4 | ВЛ 20 kV Амонал/Лангоз |
| 5-6 | ВЛ 20 kV Боровец |
| 13-14 | Републикански път I-9 |
| 13-14 | ВЛ 20 kV Боровец |
| 19-20 | Асфалтов път за вилна зона „Боровец“ |
| 19-20 | ВЛ 20 kV Лонгоз-1 |
| 24-25 | ВЛ 20 kV Лонгоз-1 |
| 27-28 | Подземен газопровод |
| 53-54 | ВЛ 20 kV Болярци |
| 63-64 | ВЛ 20 kV Болярци |
| 67-68 | Асфалтов път за к.к. „Камчия“. |
| 77-78 | Републикански път I-9 |
| 83-84 | ВЛ 20 kV Болярци |
| 89-90 | Линия н.н. |
| 89-90 | река Камчия |
| 98-99 | ВЛ 20 kV Ново Оряхово |
| 98-99 | ВЛ 20 kV Ново Оряхово |
| 102-103 | Асфалтов път III-9004 Старо Оряхово- Долни Чифлик |
| 102-103 | ВЛ 20 kV Ново Оряхово |

**3. Връзка с други съществуващи и одобрени с устройствен или друг план дейности в обхвата на въздействие на обекта на инвестиционното предложение, необходимост от издаване на съгласувателни/разрешителни документи по реда на специален закон; орган по одобряване/разрешаване на инвестиционното предложение по реда на специален закон:**

Инвестиционното предложение няма връзка с други съществуващи и/или одобрени с устройствен или друг план дейности в обхвата на въздействие.

Основният разрешителен режим, имащ отношение към реализацията на инвестиционното предложение, е свързан с получаването на разрешение за строеж, съгласно действащата в страната нормативна база, а именно Закона за устройство на територията и подзаконовите нормативни актове към него.

**4. Местоположение**

**(населено място, община, квартал, поземлен имот, като за линейни обекти се посочват засегнатите общини/райони/кметства, географски координати или правоъгълни проекционни UTM координати, собственост, близост до или засягане на елементи на Националната екологична мрежа (НЕМ), обекти, подлежащи на здравна защита, и територии за опазване на обектите на културното наследство, очаквано трансгранично въздействие, схема на нова или промяна на съществуваща пътна инфраструктура)**

Реконструкцията ще се изпълни по съществуващото трасе на ВЛ 110kV „Галатея” от п/ст „Старо Оряхово", показано на приложената към настоящия проект ситуация в мащаб 1:25 000 – чертеж № 571D-02-001-R00.

Началото на ВЛ 110 kV „Галатея“ започва от изводен портал в ОРУ на п/ст „Лазур" в землището на гр. Варна. От п/ст „Лазур" електропровода се насочва на Югозапад, като в междустълбиe 1-2 пресича път III-9004 Варна–Белослав на три места, а в междустълбие 3-4 АМ Черно море и съществуващ електропровод 20 kV Амонал/Лангоз. От стълб 4 трасето чупи в посока Юг и в междустълбие 5-6 пресича електропровод 20 kV Боровец. От стълб 10 трасето променя посока си на Юг–Изток, като в междустълбиe 13-14 пресича Републикански път I-9 и отново електропровод 20 kV Боровец. От стълб 19 трасето отново променя посока на Югозапад и пресича асфалтов път за вилна зона „Боровец“ и ВЛ 20 kV „Лонгоз-1“. В междустълбие 24-25 за втори път пресича ВЛ 20 kV „Лонгоз-1“ и променя посока на Юг, а в междустълбия 52-53; 62-63 и 83-84 пресича ВЛ 20 kV „Болярци“. От стълб 62 трасето рязко сменя посока на Югозапад, като в междустълбие 67-68 пресича асфалтов път за к.к. „Камчия“. При междустълбие 77-78 отново пресича Републикански път I-9, а при 89-90 пресича река Камчия и линия за ниско напрежение. От стълб 89 промяна на посоката на Юг. В междустълбие 98-99 пресича електропровод 20 kV „Ново Оряхово“, а при 102-103 същия електропровод и път III-9004, и се присъединява на портала в ОРУ на п/ст „Старо Оряхово“ в землището на с. Старо Оряхово, община Долни Чифлик, област Варна.

Така описаното трасе на ВЛ 110kV „Галатея“ върви основно в планински пресечен терен и преминава на територията на земеделски и горски имоти, с **дължина 28,4 км.**

Средната надморската височина по трасето на ВЛ е 81 m и **брой стълбове 103.**

Изготвен е координатен регистър на централните точки на стъпките на стълбовете.

Определянето на точките е извършено съгласно чл.31 от „Инструкция №РД-02-20-25 за определяне на геодезически точки с помощта на глобални навигационни спътникови системи”.

Съществуващата въздушна електропроводна линия, предмет на реконструкцията ВЛ 110kV „Галатея“ е собственост на **Електроенергиен системен оператор**, като част от дълготрайните материални активи на дружеството.

Площите, заети от стъпките на стълбовете и сервитута са в рамките на нормативите.

**5. Природни ресурси, предвидени за използване по време на строителството и експлоатацията:**

**(включително предвидено водовземане за питейни, промишлени и други нужди – чрез обществено водоснабдяване (В и К или друга мрежа) и/или от повърхностни води, и/или подземни води, необходими количества, съществуващи съоръжения или необходимост от изграждане на нови)**

Няма

**6. Очаквани общи емисии на вредни вещества във въздуха по замърсители:**

Няма

**7. Отпадъци, които се очаква да се генерират и предвиждания за тяхното третиране:**

По смисъла на чл.16, ал.3 и Приложение №11 от НУСО и ВРСМ/2012г. строителната площадка се класифицира като такава **без потенциални замърсявания**.

По смисъла на чл.3, т.1 и 2, и Приложение №1 от НУСО и ВРСМ/2012г. образуваните в процеса на СМР строителни отпадъци **(СО)** се класифицират като **неопасни**.

По време на строителството има опасност от натрупване на отпадъците при всяка отделна строителна площадка на отделните стълбове. Такива отпадъци са битови: PVC бутилки, найлони, отпадъчна храна, хартия, както и опаковъчни амбалажи на стълбове, арматура, въжета и проводници. За целта на всяка строителна площадка за демонтаж и сглобяване на стълба ще се обособят контейнери за разделено сметосъбиране и след напълването им, същите ще бъдат извозвани на определените за тази цел регламентирани сметища.

При дейностите по оползотворяване или предаване на СО, генерирани на строителната площадка, няма да са необходими допълнителни лабораторни изпитания по смисъла на чл.16, ал.3 от НУСО и ВРСМ/2012г. и чл.43, ал.1 от ЗУО/2012г.

**8. Отпадъчни води:**

**(очаквано количество и вид на формираните отпадъчни води по потоци (битови, промишлени и др.), сезонност, предвидени начини за третирането им (пречиствателна станция/съоръжение и др.), отвеждане и заустване в канализационна система/повърхностен воден обект /водоплътна изгребна яма и др.)**

Не се предвижда генериране на отпадъчни води.

**9. Опасни химични вещества, които се очаква да бъдат налични на площадката на предприятието/съоръжението:**

**(в случаите по чл. 99б ЗООС се представя информация за вида и количеството на опасните вещества, които ще са налични в предприятието/съоръжението съгласно приложение № 1 към *Наредбата за предотвратяване на големи аварии и ограничаване на последствията от тях*)**

Няма

**Моля да ни информирате за необходимите действия, които трябва да предприемем, по реда на глава шеста от ЗООС.**

|  |
| --- |
| **Прилагам:**  |
| 1. Работен проект на електронен носител – 1 бр. CD
2. Уведомление за инвестиционно предложение.

 Желая писмото за определяне на необходимите действия да бъде получено чрез лицензиран пощенски оператор. |
| Дата: …………………. Уведомител: …………………………**АНГЕЛИН ЦАЧЕВ,****ИЗПЪЛНИТЕЛЕН ДИРЕКТОР** **Изготвил**:Гергана Костова– експерт „ПО”, у-ние „ИКПО”, дирекция „Инвестиции“ \_\_\_\_\_\_\_\_\_ \_\_\_\_\_\_\_\_\_**Съгласували:**Йоан Балачев – р-л отдел „ПО”, у-ние „ИКПО”, дирекция „Инвестиции“ \_\_\_\_\_\_\_\_\_ \_\_\_\_\_\_\_\_\_Радослав Златков – Ръководител у-ние „ИКПО”, дирекция „Инвестиции“ \_\_\_\_\_\_\_\_\_ \_\_\_\_\_\_\_\_\_ |
|  |